נוגה אלון

**נוגה אלון** (נולד ב-17 בפברואר 1956) הוא מתמטיקאי ומדען מחשב ישראלי, פרופסור אמריטוס באוניברסיטת תל אביב ופרופסור באוניברסיטת פרינסטון, זוכה פרס גדל לשנת 2005, פרס ישראל לחקר המתמטיקה לשנת ה'תשס"ח (2008), פרס א.מ.ת לשנת 2011, פרס שאו לשנת 2022 ופרס וולף לשנת 2024.

## ביוגרפיה
נוגה אלון נולד וגדל בחיפה, בנו של דרור אלון ונכדו של משה פייקוביץ', המנכ"ל הראשון של רכבת ישראל ואחיו של יגאל אלון. אמו הייתה הסופרת והמתרגמת חמדה אלון, נכדתה של פועה רקובסקי. למד בבית הספר הריאלי והיה בן כיתתו של אבי ויגדרזון. במהלך לימודיו זכה במקום הראשון באולימפיאדה למתמטיקה של מכון ויצמן למדע, ובמקום הראשון בתחרות גרוסמן במתמטיקה של הטכניון. הוא התגייס לצה"ל ב-1974, שירת שנה בחיל השריון, יצא ללימודים במסגרת העתודה האקדמית, וחזר כקצין לשירות בחיל המודיעין. במהלך שירותו היה חלק מצוות שזכה בפרס ביטחון ישראל.

אלון הוא בעל תואר ראשון במתמטיקה מהטכניון ותואר שני במתמטיקה מאוניברסיטת תל אביב. בשנת 1983 קיבל תואר דוקטור מהאוניברסיטה העברית בירושלים, על דיסרטציה שכותרתה "בעיות קיצון בגרפים ובהיפרגרפים" בהנחייתו של פרופ' מיכה פרלס. בשנת 1985 הוענקה לו מלגת אלון (הנקראת על שם אחי סבו).

אלון הוא חבר סגל אמריטוס באוניברסיטת תל אביב, שם היה מופקד על הקתדרה לקומבינטוריקה ומדעי המחשב בבית הספר למדעי המתמטיקה ובית הספר למדעי המחשב של האוניברסיטה, וחבר במעבדות המחקר של מיקרוסופט ישראל. חבר האקדמיה הישראלית למדעים החל משנת 1997. במהלך הקריירה כיהן כראש בית הספר למדעי המתמטיקה בין השנים 1999 ל-2001 וכפרופסור אורח במוסדות יוקרתיים רבים ובהם MIT, המכון למחקר מתקדם בפרינסטון, מכון המחקר של IBM בקליפורניה, מעבדות בל ומעבדות המחקר של מיקרוסופט. אלון פרסם מאמרים עם פאול ארדש, ועל כן יש לו מספר ארדש 1. בשנת 2018 עבר לאוניברסיטת פרינסטון באופן קבוע.

נוגה אלון עוסק במתמטיקה בדידה ובמדעי המחשב תוך התמקדות בקומבינטוריקה, בתורת הגרפים ובשימושיהם בתאוריה של מדעי המחשב. פרסם ספר אחד ולמעלה מ-500 מאמרים מדעיים, וכן מכהן במועצת העורכים של כחמישה עשר כתבי עת מדעיים בינלאומיים. פרץ דרך בהמצאת דרכי הוכחה מקוריות בתורת הגרפים, באמצעות שיטות הסתברותיות.

## פרסים ותוארי כבוד
* פרס ביטחון ישראל 1984
* פרס ארדש 1989
* פרס פהר 1991
* פרס פוליה 2000
* פרס מיכאל ברונו 2001
* פרס מפעל הפיס למדעים ולמחקר ע"ש לנדאו 2005
* פרס גדל 2005
* פרס ישראל בחקר המתמטיקה 2008
* חבר באקדמיה אירופיאה 2008
* פרס א.מ.ת לשנת 2011
* דוקטור לשם כבוד מהמכון הטכנולוגי של ציריך 2013
* דוקטור לשם כבוד מאוניברסיטת ווטרלו 2015
* פרס דייקסטרה 2016
* פרס שאו (יחד עם אהוד הרושובסקי) בקטגוריית מתמטיקה לשנת 2022 בשל "תרומה משמעותית למתמטיקה דיסקרטית ותורת המודלים אשר השפיעה גם על גאומטריה אלגברית, טופולוגיה ומדעי המחשב".,
*פרס וולף  במתמטיקה לשנת 2024 "על תרומותיו הבסיסיות לקומבינטוריקה ולתיאוריה של מדעי המחשב".

ממוזער|260px|שמאל|נוגה אלון בינואר 2011
## קישורים חיצוניים

* 

* 
* 
* 
* הרצאה של נוגה אלון בנושא חשיבה הסתברותית
* מדברים עם מומחה: שיחה עם פרופ' נגה אלון בערוץ היוטיוב של אוניברסיטת תל אביב

## הערות שוליים

קטגוריה:חברי האקדמיה הלאומית הישראלית למדעים
קטגוריה:סגל אוניברסיטת תל אביב: מתמטיקה ומדעי המחשב
קטגוריה:מתמטיקאים ישראלים
קטגוריה:מתמטיקאים יהודים אמריקאים
קטגוריה:מדעני מחשב ישראלים
קטגוריה:מדעני מחשב יהודים אמריקאים
קטגוריה:חיילי יחידה 8200
קטגוריה:זוכי פרס ישראל למתמטיקה
קטגוריה:זוכי פרס ישראל לשנת 2008
קטגוריה:זוכי פרס ביטחון ישראל: חיילי צה"ל
קטגוריה:זוכי פרס ארדש
קטגוריה:ישראלים זוכי פרס גדל
קטגוריה:זוכי פרס א.מ.ת.
קטגוריה:זוכי פרס ברונו
קטגוריה:זוכי פרס לנדאו למדעים ולמחקר
קטגוריה:זוכי מלגת אלון
קטגוריה:זוכי פרס פוליה
קטגוריה:זוכי פרס דייקסטרה
קטגוריה:יהודים זוכי פרס שאו
קטגוריה:ישראלים עמיתי האגודה האמריקאית למתמטיקה
קטגוריה:בוגרי העתודה האקדמית
קטגוריה:בוגרי בית הספר הריאלי
קטגוריה:משפחת רקובסקי
נוגה
קטגוריה:משוררים כותבי עברית
קטגוריה:משוררים ישראלים
קטגוריה:משוררים יהודים אמריקאים
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מהאוניברסיטה העברית בירושלים
קטגוריה:הורחב ערך בשתפ עם ויקימדיה ללא תבנית
קטגוריה:חברי האקדמיה אירופיאה
קטגוריה:זוכי פרס וולף למתמטיקה
קטגוריה:ישראלים שנולדו ב-1956